Uzaicinājuma komercpiedāvājuma iesniegšanai tirgus izpētei

“Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”

1.pielikums

**Tehniskais uzdevums**

 **“Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”**

1. **Vispārīgi noteikumi**
	1. Darba apjoms – 4 (četru) atsevišķu būvprojektu izstrāde un būvdarbi:
		1. pirmais būvprojekts, būvdarbs, demontāžas darbi un izpilddokumentācijas izstrāde – “Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”pēc adreses: Krustpils 73, Krustpils 73/1, Krustpils 73/2, Rīgā (turpmāk – *Būvprojekta 1.daļa*);
		2. otrais būvprojekts – “Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”pēc adreses: Krustpils 73/3, Krustpils 75, Krustpils 75/1, Krustpils 75/2, Krustpils 75/4, Rīgā (turpmāk – *Būvprojekta 2.daļa*);
		3. trešais būvprojekts – “Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”pēc adreses: Dzirkaļu iela 24 (Krustpils 75/5), Rīgā (turpmāk – *Būvprojekta 3.daļa*);
		4. ceturtais būvprojekts – “Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās”pēc adreses: Dzirkaļu iela 30 (Krustpils 77/2), Krustpils 77/1, Krustpils 77/3, Krustpils 77/4 un firmas SIA “BUKURS”, Rīgā (turpmāk – *Būvprojekta 4.daļa*);
	2. Darbus veikt atbilstoši Būvniecības likumam, Ministru kabineta noteikumiem Nr.500 “Vispārīgiem būvnoteikumi”, Nr. 253 “Atsevišķu inženierbūvju būvnoteikumi”, Latvijas Republikas būvnormatīviem un citiem Latvijas Republikā spēkā esošajiem normatīvajiem un tiesību aktiem. Likumi un noteikumi ir pieejami vietnē [www.likumi.lv](http://www.likumi.lv).
2. **Projektēšanas noteikumi**
	1. Izstrādāt 4 (četrus) atsevišķus būvprojektus “Elektroenerģijas skaitītāju pārvietošana un uzskaites sadalnes ierīkošana daudzdzīvokļu ēkās” saskaņā ar objektu sarakstu, orientējošo darbu apjomu un abonentu slodzēm Pielikumā Nr.1, ievērojot abonentu barošanas shēmu no apakšstacijas TP5 un sadalnes orientējošās uzstādīšanas vietas Pielikumā Nr.2.
	2. Elektroapgādes sistēma ir jāprojektē saskaņā ar nepieciešamo elektrisko slodzi un patērētāju elektroapgādes drošības kategoriju, ievērojot Pielikumā Nr.1 datus par abonentiem.
	3. 0,23kV/0,4kV spēka un apgaismošanas iekārtu elektroapgādi realizēt no 50Hz (±1%) maiņstrāvas tīklā ar 230V/400V (+10; −10%) spriegumu.
	4. Būvprojektā 1. daļā darbos ietilpst: elektroenerģijas skaitītāju pārvietošana, pamatnes ierakšana un nostiprināšana gruntī (vai pie sienas vai citas vertikālas virsmas), sadalnes uzstādīšana, kronšteinu pieskrūvēšana sadalnei, nosegkārbu uzstādīšana, keramzīta piebēršana, kabeļu guldīšana, operatīvo apzīmējumu un drošības zīmju izvietošana, slēdzenes uzstādīšana, elektroapgādes tīklu sakārtošana pie abonentiem elektroenerģijas skaitītāju demontāžas vietā.
	5. Pie dzīvojamām mājām spēka daļu ieprojektēt ar drošinātajiem. Uzskaites daļu ieprojektēt ar uzskaites ierīcēm, aizsardzības automātiem saskaņā ar aprēķina slodzēm un abonentu skaitu.
	6. Jāuzstāda atsevišķas koplietošanas telpu un siltummezglu elektroenerģijas patēriņa uzskaites.
	7. Pie katra abonenta uzstādīt savienojuma kārbas dzīvokļu ievados. Pirms darbu sākuma nepieciešams saskaņot darbu izpildes dokumentāciju katram abonentam.
	8. Visām jaunajām uzskaites sadalēm un spēka sadalēm uzbūvēt zemējumā kontūras ar pretestību ne vairāk par 10 Ω.
	9. Jāprojektē moduļa tipa metāla skapji ar noslēdzamām durvīm. Aizsardzības pakāpe – vismaz IP 43 (virs apmetuma).
	10. Ar Pasūtītāju ir jāsaskaņo precīzas jaunās elektrosadales uzstādīšanas vietas un skaits.
	11. Būvprojekti jāizstrādā uz topogrāfisko uzmērījumu plāna, saskaņā ar Ministru kabineta 2015.gada 30.jūnija noteikumiem Nr.334 “Noteikumi par Latvijas būvnormatīvu LBN 005-15 „Inženierizpētes noteikumi būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām.
	12. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama ar VAS “Latvijas dzelzceļš” (turpmāk - LDz) Elektrotehnisko pārvaldi.
	13. Būvprojekti jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus. Būvprojektos paredzēt:
		1. skaidrojošo aprakstu;
		2. būvprojekta ģenerālplānu atbilstošā vizuāli uztveramā mērogā (M 1:250; M 1:500; M 1:1000) uz topogrāfiskā plāna;
		3. būvniecības risinājumu;
		4. montāžas risinājumu;
		5. darbu organizācijas projektu;
		6. specifikāciju ar darbu apjomiem un materiāliem;
		7. zemes īpašnieku sarakstu, kurus būvorganizācijai ir jābrīdina pirms būvdarbu uzsākšanas;
		8. citiem grafiskiem vai teksta dokumentiem vai aprēķiniem, atbilstoši LR spēkā esošajiem likumiem un noteikumiem;
	14. Elektrotīkla pārejām pār šķēršļiem un šķērsojumiem ar citām inženierkomunikācijām jābūt izstrādātiem līniju trašu šķērsprofiliem, atbilstošā mērogā. Ja nepieciešams, būvprojektos paredzēt projektējamās elektrolīnijas trases garenprofilu.
	15. Elektroapgādes sistēma un ietaises ir jāprojektē un jāizbūvē saskaņā ar spēkā esošiem normatīvajiem dokumentiem.
	16. Uzņēmējam ir jāizmanto standarti sekojošā prioritātes secībā:
* Latvijas nacionālie standarti;
* Latvijā adaptētie Eiropas Standartizācijas komitejas CEN standarti un Eiropas Elektrotehnikas standartizācijas komitejas CENELEC standarti;
* Eiropas tehniskie apstiprinājumi;
* Eiropas Savienības dalībvalstu nacionālie standarti;

Ja Uzņēmējs projektēšanas darbiem piedāvā izmantot citus standartus, kas nodrošina augstāku kvalitāti vai ir labāki par norādītajiem standartiem, viņam tas sākotnēji ir jāsaskaņo ar Pasūtītāju. Šajā gadījumā Pasūtītājs ir jānodrošina ar standartu tulkojumu latviešu valodā.

* 1. Būvprojektu saskaņošana:
		1. būvprojekta dokumentāciju papīra dokumentu formā jāsaskaņo ar LDz Elektrotehnisko pārvaldi, ar LDz Sliežu ceļu pārvaldi, ar Nekustamā īpašuma pārvaldi un galīgo saskaņošanu ar LDz veikt Būvniecības informācijas sistēmā (turpmāk – BIS);
		2. būvprojekta dokumentāciju ar iesaistītajām institūcijām, inženiertīklu turētajiem, juridiskajām personām un ar trešajām personām, kuru tiesības tiek skartas jāsaskaņo Ministru kabineta noteikumu Nr. 253 “Atsevišķu inženierbūvju būvnoteikumi” noteiktajā kārtībā;
	2. Pilnā apjomā izstrādātus un saskaņotus būvprojektus iesniegt LDz Elektrotehniskās pārvaldes Rīgas reģionālajam centram - katra būvprojekta 1 (vienu) būvprojekta oriģināla eksemplāru papīra formā ar visiem oriģinālajiem saskaņojumiem, 1 (vienu) būvprojekta kopiju papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt. rīkiem lasāmos formātos ar ieskenētiem visiem saskaņojumiem un piezīmēm no saskaņotājiem.
	3. *Būvprojekta 1.daļā -* Kopā ar saskaņotu būvprojektu iesniegt LDz Elektrotehniskajai pārvaldei būvdarbu lokālās tāmes, kas sastādītas pamatojoties uz saskaņoto būvprojektu.
1. **Būvdarbi un demontāžas darbi**
	1. *Būvprojekta 1.daļā v*isus būvdarbus un demontāžas darbus veikt atbilstoši būvprojektam.
	2. Pirms darbu sākuma saņemt nepieciešamās atļaujas būvdarbu veikšanai.
	3. Pirms būvdarbu sākuma veikt esošo inženierkomunikāciju šurfēšanu.
	4. Būvdarbos izmantojamiem materiāliem un iekārtam ir jābūt sertificētiem atbilstoši Eiropas Savienības noteikumiem.
	5. Darbu izpildītājam pirms Lietotāja elektroietaises pieslēgšanas jāiesniedz Piegādātājam:
		1. objekta elektroapgādes shēma;
		2. elektroietaises pārbaužu un mērījumu protokoli;
		3. apliecinājums, ka attiecīgā elektroietaise ir izbūvēta atbilstoši elektroietaišu ierīkošanas noteikumiem un tehniskajām normām un ka spriegumu var ieslēgt.
	6. Pēc būvdarbu un demontāžas darbu pabeigšanas sakārtot un labiekārtot teritoriju.
2. **Izpilddokumentācijas sagatavošana**
	1. Pēc *Būvprojekta 1.daļas* būvdarbu pabeigšanas sagatavot izpilddokumentāciju:
		1. segto darbu akti;
		2. atbilstības sertifikāti un ražotāja tehniskā informācija visiem pielietotajiem materiāliem un izstrādājumiem, uzstādītajām iekārtām u.tml.;
		3. izpildshēmas;
		4. elektroietaises pārbaužu un mērījumu protokoli;
		5. atzinumus par objekta gatavību pieņemšanai ekspluatācijā, komunikāciju ekspluatējošo organizāciju atzinumus;
		6. pašvaldībā iereģistrētos digitālos izpildmērījumus;
		7. citiem grafiskiem vai teksta dokumentiem vai aprēķiniem, atbilstoši LR spēkā esošajiem normatīvajiem aktiem.
3. **Būvniecības lietas noformēšana BISā:**
	1. Pēc nepieciešamās pilnvaras saņemšanas BISā katrā no 4 (četrām) būvniecības lietām, atsevišķi izveidotajā katram būvprojektam:
		1. sagatavot visu nepieciešamo dokumentāciju (būvniecības ieceres iesniegumi, būvprojektēšanas uzsākšanas dokumenti, projekti, projekta sastāva dokumenti, iesniegumi būvprojektēšanas stadijā, citi iesniegumi) būvniecības ieceres noformēšanai
		2. pieprasīt nepieciešamas tehniskās noteikumus un saskaņojumus;
		3. saņemt atzīmi par projektēšanas nosacījumu izpildi
	2. Papildus *Būvprojekta 1.daļā*:
		1. saņemt atzīmi par būvdarbu uzsākšanas nosacījumu izpildi;
		2. pieprasīt atzinumus;
		3. pēc būvdarbu pabeigšanas nodot objektu ekspluatācijā BIS noteiktajā kartībā.

Pielikumā:

1. Pielikums Nr.1. “Objektu saraksts, darbu apjoms un abonentu slodzes projektēšanai un darbu izpildei”; */tirgus izpētes ietvaros pielikums tiek izsniegts pēc pieprasījuma/;*
2. Pielikums Nr.2. “Abonentu barošanas shēma no apakšstacijas TP5 un sadalnes orientējošās uzstādīšanas vietas”. */tirgus izpētes ietvaros pielikums tiek izsniegts pēc pieprasījuma/.*